CELEX: 32010D0777
Language: bg
Date: 2010-12-15 00:00:00
Title: 2010/777/ЕС: Решение на Комисията от 15 декември 2010 година за изменение на Директива 2008/90/ЕО на Съвета във връзка с удължаване на срока на дерогацията по отношение на условията за вноса от трети страни на посадъчен материал от овощни растения и на овощни растения, предназначени за производство на плодове (нотифицирано под номер C(2010) 8992)

16.12.2010   
            
            
               BG
            
            
               Официален вестник на Европейския съюз
            
            
               L 332/40
            
         РЕШЕНИЕ НА КОМИСИЯТА
   от 15 декември 2010 година
   за изменение на Директива 2008/90/ЕО на Съвета във връзка с удължаване на срока на дерогацията по отношение на условията за вноса от трети страни на посадъчен материал от овощни растения и на овощни растения, предназначени за производство на плодове
   (нотифицирано под номер C(2010) 8992)
   (2010/777/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2008/90/ЕО на Съвета от 29 септември 2008 г. относно предлагането на пазара на посадъчен материал от овощни растения и на овощни растения, предназначени за производство на плодове (1), и по-специално член 12, параграф 2, втора алинея от нея,
   като има предвид, че:
   
               (1)
            
            
               Съгласно член 12, параграф 1 от Директива 2008/90/ЕО е необходимо Комисията да вземе решение, дали посадъчният материал от овощни растения и овощните растения, произведени в трета страна и предоставящи същите гаранции относно задълженията на доставчика, идентичността, характеристиките, фитосанитарните аспекти, средата на отглеждане, опаковката, правилата за провеждане на инспекции, маркирането и запечатването, съответстват във всички тези отношения на посадъчния материал от овощни растения и на овощните растения, произведени в Съюза, и отговарят на изискванията и условията по посочената директива.
            
         
               (2)
            
            
               Наличната понастоящем информация относно прилаганите условия в трети страни обаче е все още недостатъчна, за да може Комисията да приеме на този етап такова решение по отношение на която и да е трета страна.
            
         
               (3)
            
            
               За да се предотврати нарушаването на търговските отношения, държавите-членки, които внасят посадъчен материал от овощни растения и овощни растения от трети страни, следва да продължат да се ползват от разрешението да прилагат условия, равностойни на тези, които са приложими към подобни продукти от Съюза, съгласно член 12, параграф 2 от Директива 2008/90/ЕО.
            
         
               (4)
            
            
               Целесъобразно е да се разреши прилагането на такива условия за срок, който съответства на преходния период по член 21 от Директива 2008/90/ЕО.
            
         
               (5)
            
            
               Срокът за прилагане на дерогацията, предвидена в Директива 2008/90/ЕО за такъв внос, следва да бъде съответно удължен до 31 декември 2018 г.
            
         
               (6)
            
            
               Поради това Директива 2008/90/ЕО следва да бъде съответно изменена.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по посадъчния материал и родовете и видовете овощни растения,
            
         ПРИЕ НАСТОЯЩОТО РЕШЕНИЕ:
   Член 1
   В член 12, параграф 2, първа алинея от Директива 2008/90/ЕО датата „31 декември 2010 г.“ се заменя с датата „31 декември 2018 г.“.
   Член 2
   Адресати на настоящото решение са държавите-членки.
   
      Съставено в Брюксел на 15 декември 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 267, 8.10.2008 г., стр. 8.